Mwashinganyeka Ngwenu Kulutwe Nakukapwa Ngachilihi?
Uno kano kaye ketu . . .
nakakapwanga lika ngana tahi?
nakakapihya chikuma tahi?
nakakawaha tahi?
VYUMA YAHANJIKA MBIMBILIYA
“Kalunga . . . mwakahunda masoji osena kumeso avo, kufwa kacheshi kukapwako chekako, kaha nawa kakweshi kukapwa cheka kulishona, chipwe miteto, chipwe kukolako. Vyuma vyakulivanga vinafumuko lyehi.”—Kusoloka 21:3, 4. Visoneka vyaKaye Kakahya.
OMWO MUNAHASE KUNGANYALA
Namukapwa namilimo yamwaza yize nayikamisuulwisa.—Isaya 65:21-23.
Kamweshi kukaviza chipwe kukamona ukalu naumweko.—Isaya 25:8; 33:24.
Namukawahililanga haya myaka yosena natanga namasepa jenu.—Samu 37:11, 29.
UNO TWATELA CHIKUPU KUFWELELA VYUMA YAHANJIKA MBIMBILIYA TAHI?
Eyo, mwomwo yavishina vino vivali:
Kalunga atwama nangolo jakutesamo vyuma ashika. Yehova Kalunga ikiye kaha vavuluka muMbimbiliya ngwavo “Wangolo Josena,” mwomwo atwama nangolo kuhambakana vyuma vyosena. (Kusoloka 15:3) Shikaho nahase kuwahisa hamavu hosena nge muze ashika. Mbimbiliya ngwayo, “kuli Kalunga vyuma vyosena vyapwa vyavyashi.”—Mateu 19:26.
Kalunga asaka kutesamo vyuma ashika. Chakutalilaho, Yehova ‘afwila’ kukasangula vafu.—Yopa 14:14, 15.
Mbimbiliya yasolola nawa nge naMwanaKalunga, Yesu, okilenga vaveji. Mwomwo ika alingililile ngocho? Mwomwo apwile namuchima wakulisuula. (Mako 1:40, 41) Yesu asolwele muchima waIse hakukafwa vatu vakukalikiza.—Yowano 14:9.
Shikaho twatela kufwelela ngwetu Yehova naYesu vali nakusaka chikupu kutukafwa tukalivwise kuwaha kulutwe!—Samu 72:12-14; 145:16; WaPetulu 2, 3:9.
VYUMA MUKA MWATELA KUSHINGANYEKAHO?
Uno Kalunga mwakawahisa ngachilihi kana kaye?
Mbimbiliya yakumbulula chihula kana hali MATEU 6:9, 10 naNDANYELE 2:44.
LINANGULE VIKWAVO
MUJIMBU WAMWAZA WAKUFUMA KULI KALUNGA
Vyuma Muka Ajinyine Kalunga Hakutenga Mavu?
Mbimbiliya yalumbununa ovyo Kalunga atengelele mavu nomu kuyanda nachikakuma navyuma navikasoloka hano hamavu nakuli vatu vaze navakatwamaho.
MUJIMBU WAMWAZA WAKUFUMA KULI KALUNGA
Uno Wangana waKalunga wapwa uka?
Iya apwa Mwangana waWangana waKalunga, kaha vyuma muka naukatesamo Wangana waKalunga?
cjk_Latn cjk_Latn cjk_Latn cjk_Latn mri_Latn cjk_Latn cjk_Latn lug_Latn cjk_Latn cjk_Latn cjk_Latn cjk_Latn lug_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn tso_Latn cjk_Latn cjk_Latn cjk_Latn cjk_Latn cjk_Latn cjk_Latn